করাইবেট্টি পাখিরালয়
করাইবেট্টি পাখিরালয় দক্ষিণ ভারতের তামিলনাড়ু রাজ্যে অবস্থিত আরিয়ালুর জেলায় ৪.৫৩৭-বর্গকিলোমিটার (১.৭৫২ মা২) জুড়ে বিস্তৃত একটি সংরক্ষিত অঞ্চল৷ পাখিরালয়টি তাঞ্জাবুর শহর থেকে প্রায় ২৫ কিলোমিটার (১৬ মা) দূরে অবস্থিত৷ এখানে অবস্থিত স্বাদুজলের হ্রদটি পুল্লম্বাড়ি নদী ও কট্টলাল খালের জল দ্বারা পরিপুষ্ট৷ প্রতিবছর এখানে বহু পরিযায়ী পাখির সমাগম হয়ে থাকে৷ ১৯৯৯ খ্রিস্টাব্দে তামিলনাড়ু সরকার এই হ্রদটিকে অভয়ারণ্য বলে ঘোষণা করে৷ এখনো পর্যন্ত ১৮৮ প্রজাতির পাখি এখানে দৃষ্টিবদ্ধ করা গিয়েছে, যার মধ্যে ৮২ টি জলচর৷ তামিলনাড়ুতে অবস্থিত পাখিরালয়গুলির মধ্যে করাইবেট্টি অন্যতম, এটির কোড নং - আইএন২৬৮৷